**201118**

**Эрик Лидделл**

***«Ал егер өздеріңді жақсы көретіндерді ғана жақсы көрсеңдер, онда сендерге қандай сый берілмек? Тіпті күнәлі салықшылар да солай етпей ме?»***

***(Матай 5:46)***

Британдық ірі телекомпания 1920-шы жылдардағы бір спортшы туралы фильм түсірмекші болғанда, медиа сарапшылар, сол фильмге бөлінген бірнеше миллион қаражатты құр босқа құртады деп болжады. Бірақ бұл болжамдар орындалмады, өйткені бұл фильм Ұлттық Өнер академиясының сыйлығын алды, ал «От арбалары» көрермендердің жүрегінде оның басты кейіпкері үлкен батыр ретінде танылды.

Фильм қаншалықты жақсы болғанымен, әйтсе де, ол Эрик Лидделдің қандай керемет адам болғанын толықтай көрсете алмады. Мәселе, оның керемет спортшы болғандығында емес, ең алдымен, ол керемет адам еді, түзү мінезді және адал адам болған. «От арбалары» фильмі 1924 жылы Лидделлмен Парижде болған оқиғаларды, сол кездегі Олимпиада ойындарын баяндайды. Лидделл, өзінің сенімінен, өзі мамандандырған 100 метрлік жарысқа қатысудан бас тартады, өйткені жарыс жексенбіге жоспарланған болатын. Оның орнына, Лидделл 400 метрге жүгіруге бел буады, бірақ бір қолайсыздыққа душар болады, өйткені жеребе бойынша, оған жүгіру алаңындағы ыңғайсыз сыртқы жолақ түседі. Осыған қарамастан, Лидделл жеңіп шығып, өзінің туған жері Эдинбургке батыр ретінде оралады.

Бірақ Эрик Лидделдің өмір оқиғасы сол кезде енді басталған еді. Халықаралық чемпионы және Шотландияның сүйікті адамдарының бірінің өмірінен қашып, Лидделл әкесінің жолын қуып, Қытайға миссионер болып кетті. 1925 жылы Лидделл өз қызметін Англо-Қытай мәсіхшілік колледжінде бастады. Бірақ, Қытайда болғанымен, ол жүгіруді тоқтатпады, ал қытайлар анда-санда адам көп көшелермен жүгіріп жүретін таңғажайып ағылшын адамды түсіне алмады. Алайда жүгіру - бұл елдің мәдениеті болмағандықтан, Лидделл жаттығуды тоқтатты. Алайда, үш жылдан кейін, 1928 жылы, ол Жапонияда өткізілетін 400 метрге жүгіру жарысына шақыруды қабылдады. Бұл қашықтықты өзінің қайталанбас стилінде жүгіріп өтіп, Лидделл барлық қарсыластарын артта қалдырды және таңданған жапондық жанкүйерлер алдында сөзсіз чемпион аттанды.